Afhængigt af om man har en helprotese eller en delprotese varierer holdbarheden af protesen. Dog kan det ikke fastslås præcist, hvor længe en protese holder, da der er flere faktorer, der gør sig gældende, herunder gummernes tilstand og vedligeholdelse.
Delprotese:
Der forekommer ingen bestemte rammer for, hvor længe en en delprotese holder, men i langt de fleste tilfælde holder de 5-10 år afhængigt af, hvor godt der passes på tandprotesen. En delprotese er derfor en varig og effektiv behandling, som kan holde til mange år, hvis patienten sørger for god pleje og vedligeholdelse af den. Udover god tandpleje, er det ligeledes vigtigt at sørge for de regelmæssige besøg til eftersyn hos tandlægen. Ved disse eftersyn kan det undersøges, hvorvidt protesen fortsat er intakt. Dog kan protesetypen og patientens tyggekraft ligeledes have en betydning for, hvor hurtigt gummen trækker sig sammen.
Helprotese:
Holdbarheden af en helprotese afhænger af, hvor hurtigt patientens gummer svinder. Der er stor forskel fra patient til patient, hvor hurtigt gummen svinder, dog er det vigtigt at være opmærksom på dette, da det har betydning for, hvordan protesen sidder. Hvis gummerne er svundet tilstrækkeligt kan det gøre, at tandprotesen ikke sidder som den skal, da den ikke griber godt nok fast om gummerne. I nogle tilfælde kan det opleves at patientens udseende ændres, idet de oplever at få et mere sammenbidt look. Det er derfor nødvendigt at tilpasse tandprotesen, når dette svind sker for at protesen fortsat vil passe til patientens bid. Nogle kan gå 5 år før det er nødvendigt med denne tilpasning, også kaldet rebasering, og andre kræver hyppigere behandling. Hvis patienten ikke får tilpasset tandprotesen til gummerne, kan det have en skadende effekt på gummerne, idet det kan fremskynde udviklingen. Endeligt kan dette ende ud i, at protesen ikke passer til gummerne, hvormed patienten ikke kan passe protesen og derfor har behov for en ny en. Vi anbefaler, at patienten får tjekket sin protese hos sin tandlæge 1 gang om året for at vedligeholde protesen.